**2. Ovlašćenja i obaveze u postupku sprovođenja izbora za narodne poslanike**

U postupku sprovođenja izbora za narodne poslanike, Republička izborna komisija, na osnovu Zakona o izboru narodnih poslanika, Zakona o jedinstvenom biračkom spisku i Zakona o finansiranju političkih aktivnosti, ima sledeća ovlašćenja, odnosno obaveze:

1. stara se o zakonitom sprovođenju izbora,
2. usklađuje i nadzire rad organa za sprovođenje izbora,
3. objavljuje rokovnik za vršenje izbornih radnji,
4. prati primenu i daje mišljenja u vezi sa primenom Zakona o izboru narodnih poslanika,
5. propisuje pravila za glasanje u posebnim situacijama, kada se usled elementarne nepogode, epidemije ili drugih razloga glasanje na pojedinim biračkim mestima ne može sprovesti po pravilima Zakona o izboru narodnih poslanika a da se time ne ugroze bezbednost i zdravlje birača
6. imenuje, razrešava i konstatuje prestanak funkcije člana i zamenika člana organa za sprovođenje izbora, u skladu sa zakonom,
7. obrazuje lokalnu izbornu komisiju, ako na dan kad je odluka o raspisivanju izbora stupila na snagu u skupštini grada, odnosno opštine ne postoji lokalna izborna komisija,
8. obezbeđuje izborni materijal za sprovođenje izbora,
9. utvrđuje obrasce za podnošenje prijava za posmatranje rada organa za sprovođenje izbora i omogućava zainteresovanim posmatračima praćenje rada organa za sprovođenje izbora,
10. određuje biračka mesta, u skladu sa zakonom,
11. propisuje obrasce za podnošenje izborne liste kandidata za narodne poslanike,
12. odlučuje o podnetoj izbornoj listi, tako što:

- proglašava izbornu listu sastavljenu i podnetu u skladu sa zakonom,

- odbacuje neblagovremenu i neurednu izbornu listu odnosno izbornu listu koju je podnelo lice koje po zakonu nije ovlašćeno da predlaže kandidate za narodne poslanike,

- nalaže otklanjanje nedostataka izborne liste koji su smetnja za njeno proglašenje,

- odbija proglašenje izborne liste u skladu sa zakonom,

1. utvrđuje, pri proglašenju izborne liste, da li izborna lista ima položaj izborne liste nacionalne manjine, odnosno izborne liste koalicije političkih stranaka nacionalnih manjina,
2. prikuplja izjave podnosilaca izbornih lista o nameri korišćenja sredstava iz javnih izvora za finansiranje troškova izborne kampanje i dostavlja ih ministarstvu nadležnom za poslove finansija,
3. propisuje raspored mesta po kojem poslaničke grupe predlažu članove i zamenike članova biračkih odbora u stalnom sastavu,
4. propisuje sadržaj, oblik i način isticanja zbirne izborne liste na biračkim mestima,
5. utvrđuje i objavljuje zbirnu izbornu listu kandidata za narodne poslanike,
6. objavljuje ukupan broj birača u Republici Srbiji,
7. utvrđuje boju glasačkog listića i boju kontrolnog lista za proveru ispravnosti glasačke kutije,
8. utvrđuje broj glasačkih listića koji treba da se štampa, koji mora biti jednak broju birača upisanih u birački spisak,
9. utvrđuje oblik i izgled glasačkog listića,
10. na osnovu rešenja ministarstva nadležnog za poslove uprave o izmenama u Jedinstvenom biračkom spisku po zaključenju biračkog spiska, unosi izmene (upis, brisanje ili ispravka) u izvode iz biračkog spiska i posebne izvode iz biračkog spiska,
11. utvrđuje i objavljuje konačan broj birača u Republici Srbiji,
12. priprema za svaki birački odbor materijal za glasanje,
13. propisuje obrasce zapisnika o primopredaji izbornog materijala za sprovođenje izbora,
14. objavljuje nezvanične podatke o toku glasanja,
15. utvrđuje preliminarne rezultate izbora za sva biračka mesta koja su obrađena u roku od 24 časa od zatvaranja biračkih mesta,
16. odlučuje o zahtevima za poništavanje glasanja na biračkom mestu i prigovorima, u skladu sa zakonom,
17. donosi zbirni izveštaj o rezultatima glasanja u inostranstvu,
18. donosi i objavljuje ukupan izveštaj o rezultatima izbora,
19. raspodeljuje mandate izbornim listama,
20. dodeljuje poslaničke mandate kandidatima sa izborne liste,
21. izdaje narodnim poslanicima uverenja o izboru za narodne poslanike,
22. dostavlja podatke organima nadležnim za prikupljanje i obradu statističkih podataka,
23. podnosi Narodnoj skupštini izveštaj o sprovedenim izborima,
24. nakon sprovedenih izbora, odnosno nakon konstituisanja Narodne skupštine, popunjava upražnjena poslanička mesta u Narodnoj skupštini.